‘ದ ಚೆಕ್ ಮೇಟ್’ ಬಂಗಲೆಯಲ್ಲಿ ಬಂಧಿಯಾಗಿದ್ದಾರೆ ನಾಲ್ವರು..!

ಇಷ್ಟು ದಿನ ಕೇವಲ ಒಂದು ಅಥವಾ ಎರಡು ಜಾನರ್ ಮಿಶ್ರಿತ ಸಿನಿಮಾಗಳನ್ನ ನೋಡಿದ್ದೇವೆ. ಆದ್ರೆ ಹೊಸದೊಂದು ಸಿನಿಮಾ ಗಾಂಧಿನಗರದಲ್ಲಿ ಸುಳಿದಾಡುತ್ತಿದ್ದು, ಮಿಶ್ರ ಜಾನರ್ ನಡಿ ಸಿನಿಮಾ ಸಿದ್ಧವಾಗಿದೆ. ಹೌದು, ಕಾಮಿಡಿ, ಥ್ರಿಲ್ಲರ್, ಸಸ್ಪೆನ್ಸ್, ಲವ್ ಹೀಗೆ ಎಲ್ಲ ವರ್ಗದವರು ಕುಳಿತು ನೋಡವಹುದಾದಂತ ಸಿನಿಮಾವೊಂದು ಸಖತ್ ಸದ್ದು ಮಾಡುತ್ತಿದೆ. ಸಿನಿಮಾದ ಹೆಸರು ಕೂಡ ತುಂಬಾ ಭಿನ್ನವಾಗಿದೆ. ‘ದ ಚೆಕ್ ಮೇಟ್’ ಸಿನಿಮಾ ಹೊಸ ಅಲೆಯನ್ನು ಸೃಷ್ಠಿಸಿದೆ. ಆನಂದ್ ಯೂಟ್ಯೂಬ್ ಚಾನೆಲ್ ನಲ್ಲಿ ಸಿನಿಮಾದ ಟೀಸರ್ ರಿಲೀಸ್ ಆಗಿದ್ದು, ಕೆಲವೊಂದು ದೃಶ್ಯ ಎದೆನಡುಗಿಸುತ್ತೆ.

ಕಿರುಚಿತ್ರಗಳನ್ನು ಮಾಡಿ ಅನುಭವವಿದ್ದ ನಿರ್ದೇಶಕ ಭಾರತೀಶ ವಸಿಷ್ಠ ಇದೀಗ ಮೊದಲ ಬಾರಿಗೆ ಸಿನುಮಾ ನಿರ್ದೇಶಿಸಿ ಬೆಳ್ಳಿ ಪರದೆ ಮೇಲೆ ತರೋದಕ್ಕೆ ರೆಡಿಯಾಗಿದ್ದಾರೆ. ಟೀಸರ್ ನೋಡಿದ ಮೇಲಂತು ಸಿನಿಮಾದ ಬಗ್ಗೆ ಕ್ಯೂರಿಯಾಸಿಟಿ ಹೆಚ್ಚಾಗಿದೆ. ಕಥೆಯಲ್ಲಿರುವ ಮನೆ ಕಣ್ಣೆದುರು ಕಾಣುವುದು, ಆ ಮನೆಯೊಳಗೆ ಸ್ನೇಹಿತರೆಲ್ಲಾ ಹೋದಾಗ ನಡೆಯುವ ಕೆಲವೊಂದು ಘಟನೆಗಳು, ಅದು ದೆವ್ವ ಇರಬೇಕೆಂಬ ಕಲ್ಪನೆ ನೋಡುಗರಿಗೆ ಹುಟ್ಟುತ್ತೆ. ಸಾವು, ದೆವ್ವ, ದುಶ್ಮನಿ ಎಲ್ಲಾ ಮಿಕ್ಸ್ ಆಗಿ ಪ್ರೇಕ್ಷಕನ ಮನಸ್ಸೊಳಗೆ ಕುತೂಹಲವನ್ನುಟ್ಟು ಹಾಕುವಂತಿದೆ ಸಿನಿಮಾದ ಟೀಸರ್.

ರಂಜನ್ ಹಾಸನ್ ನಾಯಕನಾಗಿರುವುದರ ಜೊತೆಗೆ ಸಿನಿಮಾಗೆ ಬಂಡವಾಳವನ್ನು ಹೂಡಿದ್ದಾರೆ. ರಂಜನ್ ಗೆ ಪ್ರೀತೂ ಪೂಜಾ ನಾಯಕಿಯಾಗಿದ್ದಾರೆ. ಭಾರತೀಶ ವಸಿಷ್ಠ ಹಾಗೂ ಸಂತೋಷ್ ಚಿಪ್ಪಾಡಿ ಸಿನಿಮಾವನ್ನು ಅದ್ಭುತವಾಗಿ ನಿರ್ದೇಶನ ಮಾಡಿದ್ದಾರೆ. ಛಾಯಾಗ್ರಹಣ ಸತೀಶ್ ರಾಜೇಂದ್ರನ್, ಸಂಕಲನ ಈ. ಎಸ್. ಈಶ್ವರ್ ಮತ್ತು ಸುನೀಲ್ ಕಶ್ಯಪ್, ವೈಲೆಂಟ್ ವೇಲು ಸಾಹಸವಿದೆ. ಉಳಿದಂತೆ ವಿಜಯ್ ಚೆಂಡೂರ್, ಸುಧೀರ್ ಕಾಕ್ರೋಚ್, ಪ್ರದೀಪ್ ಪೂಜಾರಿ, ನಿನಾಸಂ ಅಶ್ವತ್, ರಾಜಶೇಖರ, ವಿಸ್ಮಯ, ಸ್ತುತಿ, ಅಮೃತ ನಾಯರ್, ದಿವ್ಯಾ, ಕಾರ್ತಿಕ್ ಹುಲಿ, ಚಿಲ್ಲರ್ ಮಂಜು, ವಿಶ್ವ ವಿಜೇತ್ ತಾರಾಬಳಗದಲ್ಲಿದ್ದಾರೆ.